Aalborg Pirates hev torsdag aften en vigtig sejr hjem på udebane. I Herlev mødte de bundholdet Herlev Eagles. Kun 55 sekunder inde i kampen scorer Aalborg Pirates deres første mål. Og knap tre minutter senere har Aalborg igen sendt pucken i målet. Anden periode var dog målfattig, og 2-0 føringen tages med til 3. periode, hvor Herlev Eagles endelig kommer med i kampen. To minutter inde i tredje periode scorer hjemmeholdet deres første mål, og et minut efter udligner de. Men så kommer Aalborg Pirates igen, og sætter fuld fart på scoringerne. I kampens sidste 14 minutter scorer piraterne fra Aalborg fire mål, og dermed sikrer de sig en overlegen sejr. Aalborg Pirates kan derfor gå fra denne runde i Metalligaen med tre vigtige point og fastholde deres ottende plads med 47 point. De otte bedste hold i ligaen går videre til slutspillet.
Det blev en vigtig og målrig sejr til Aalborg Pirates på hjemmebane hos Herlev Eagles.